ચઢતી જવાનીનો એ યૌવનકાળ હતો. તોફાની કિશોર નટખટ યુવાનમાં પરિવર્તિત થઈ રહ્યો હતો. કૉલેજ તેને રંગબેરંગી તિતલીઓથી ઊભરાતી લાગતી. વંથળીના ‘આમ્રપાલી’ થિયેટરના પડદે ઝબૂકતી ફિલ્મનટીની અદાઓનો ખુમાર છવાતો. એમાંય માધુરીની ‘હમ આપ કે હૈ કૌન!’ તો લગભગ રોજ જોયેલી. ટિકિટ લેવાનું રોજ પરવડે એવા તો સંજોગો નહોતા એટલે વૉચમૅનને પટાવી હૉલમાં ઘૂસી જતો! ફિલ્મી ચોપાનિયાંમાંથી તેની તસવીરો ફાડતો.